El 5 d'abril 1536, amb l'arribada a Roma de l'emperador Carles V, Antonio da Sangallo el Jove transformà la porta en un arc de triomf, decorant-la amb estàtues, columnes i frisos, fins i tot demolí edificis existents per obrir una via triomfal fins al Fòrum. L'esdeveniment s'immortalitzà amb una inscripció sobre l'arc, que comparava Carles V amb Escipió Africà. Per aquesta porta passà també, el 4 de desembre 1571, el festeig en honor de Marco Antonio Colonna, vencedor de la batalla de Lepant, amb la desfilada dels cent seixanta presoners turcs encadenats. Per a aquesta ocasió el Pasquino, la famosa estàtua parlant (amb pasquins) de Roma, va donar-ne la seua opinió, aquesta vegada sense paraules: amb el cap d'un turc sagnant i una espasa.